## Zdravstvene kontraindikacije srednjoškolskih obrazovnih programa u svrhu upisa u I. razred srednje škole – za zanimanja koja se upisuju u našu školu

**FRIZER:** Slabovidnost/sljepoća, neraspoznavanje boja, gluhoća/teža nagluhost u govornom području, oštećenja glasa i/ili govora koja utječu na komunikaciju. Kronični poremećaji koji onemogućavaju uredno kognitivno i emocionalno funkcioniranje. Teže oštećenje funkcije mišićno-koštanog sustava. Dišni poremećaji s težim oštećenjem funkcije pluća. Teže oštećenje funkcije kože na otkrivenim dijelovima tijela. Utvrđena alergija na profesionalne alergene. ( str 73 Jedinstvenog popisa )

**KOZMETIČAR**: Oštećenje funkcije vida na blizinu. Neraspoznavanje osnovnih boja. Gluhoća i teže nagluhost u govornom području. Oštećenja glasa i/ili govora koja utječu na komunikaciju. Teža oštećenja funkcije mišićno-koštanog sustava. Teže oštećenje funkcije kože na šakama i podlakticama. Utvrđena alergija na profesionalne alergene. Kronični poremećaji koji onemogućavaju uredno kognitivno i emocionalno funkcioniranje. ( str 73 Jedinstvenog popisa )

**PEDIKER** : Oštećenje funkcije vida na blizinu. Gluhoća i teže nagluhost u govornom području. Oštećenja glasa i/ili govora koja utječu na komunikaciju. Teža oštećenja funkcije gornjih ekstremiteta. Teža oštećenja funkcije kože na šakama i podlakticama. Kronični poremećaji koji onemogućuju uredno kognitivno i emocionalno funkcioniranje. ( str 74 Jedinstvenog popisa )

**MESAR:** Slabovidnost/sljepoća, neraspoznavanje osnovnih boja, nedostatak njuha. Gluhoća/teža nagluhost u govornom području i oštećenje glasa i/ili govora koje utječe na komunikaciju. Kronični poremećaji koji onemogućuju uredno kognitivno i emocionalno funkcioniranje. Kronični poremećaji koji mogu dovesti do gubitka svijesti i poremećaja ravnoteže. Teža oštećenja funkcije mišićno-koštanog i srčano-žilnog sustava. Dišni poremećaji s trajnim oštećenjem funkcije pluća. Teže oštećenje funkcije kože na šakama i podlakticama. Utvrđena alergija na profesionalne alergene. ( str 97 Jedinstvenog popisa )

**PRILIKOM POTVRDE UPISA UČENICI SU DUŽNI U ŠKOLU DOSTAVITI:**

**JMO ( trogodišnje školovanje) – frizeri, pedikeri i mesari – Liječničku svjedodžbu medicine rada**

**Klasični sustav (četverogodišnje školovanje) – kozmetičar – Potvrdu nadležnog školskog liječnika**